དཔལ་གསང་བ་གྲུབ་པ་ཞེས་བྱ་བ་དཔལ་མགོན་པོ་པདྨ་བཛྲས་མཛད་པ་བཞུགས་སོ།།

དེ་ནི་དེ་ལྟར་བདག་གིས་བཤད།།རྫོགས་པའི་རིམ་པའི་རྣལ་འབྱོར་གྱིས།།འབད་པ་ཐམས་ཅད་སྤང་བར་བྱ།།བསྐྱེད་པ་མང་ཞིང་རིང་བ་དང་།།དང་པོའི་ཡས་ཅན་བསྒོམ་པའི་ཕྱིར།།རྒྱུད་ཀྱི་དམ་པས་དངོས་བསྟན།
ནས།།དངོས་གྲུབ་བསྡུ་བའི་མཚན་ཉིད་ཅན།།བསྒོམ་པ་ཡི་ནི་བར་ཆད་ཅན།།རྒྱས་པ་ཐམས་ཅད་རྣམ་སྤངས་ལ།།སངས་རྒྱས་དངོས་གྲུབ་ལེགས་སྟེར་བ།།ཤེས་རབ་ཐབས་ཀྱི་ཆོ་ག་ཡིས།།གསང་བ་གྲུབ་པ་བླ་མེད་པ།།བཟང་པོས་མདོར་བསྡུས་
བཤད་པར་བྱ།།དགེ་འབྱུང་ཉོན་མོངས་མེད་པ་དང་།།བགེགས་རྣམས་ཐམས་ཅད་འཇིགས་བྱེད་ཅིང་།།དངོས་གྲུབ་ཀུན་གྱི་གཏེར་གྱུར་པ།།ཡིད་བཞིན་ནོར་བུ་མཆོག་ལྟ་བུ།།སངས་རྒྱས་ཐམས་ཅད་སྐྱེད་བྱེད་ཅིང་།།གཡེང་བའི་དགྲ་རྣམས
འཇོམས་བྱེད་ལ།།དོན་རྣམས་ཐམས་ཅད་སྒྲུབ་བྱེད་པ།།མངོན་པར་བྱང་ཆུབ་མཚན་ཉིད་དོ།།གང་དང་གང་དེར་གནས་ན་ཡང་།།ཐབས་བཟང་དག་དང་ལྡན་པ་ཡིས།།བསྒོམ་པ་དག་ལ་རབ་གནས་ན།།སྒྲུབ་པོ་གང་དེར་དངོས་གྲུབ་འགྱུར།།
སྦས་པའི་བརྟུལ་ཞུགས་དང་ལྡན་པས།།ཆོས་རྣམས་དང་ཡང་འགལ་མེད་པར།།རྡོར་གསུམ་དབྱེ་རུ་མེད་གཟུགས་ཅན།།བྱང་ཆུབ་མཆོག་ནི་འཐོབ་པར་འགྱུར།།དུས་ཀྱི་ངེས་པ་ཡོངས་སྤངས་ནས།།བླ་མེད་གནས་སུ་འགྲོ་བར་འགྱུར།།
སྲོག་ཆགས་གསོད་ཅིང་ཁྲོ་བ་དང་།།གང་ཡང་ཁྲོ་བའི་ལས་དགའ་ཞིང་།།རྫུན་གྱི་ཚིག་གི་སྤྲོས་པ་ཡིས།།མི་གང་རྨོངས་པས་འཚོ་བ་ཡི།།མི་དེ་དག་ཀྱང་མྱུར་བར་འདིར།།སྤྱོད་པ་འདིས་ནི་འགྲུབ་པར་འགྱུར།།གཞན་གྱི་ཆུང་མར་སྤྱོད་པ

དང་།།གཞན་གྱི་ནོར་ལ་རྐུ་བ་དང་།།དམན་པའི་ལས་ཅན་སྨད་པ་དག།རྟག་ཏུ་སྤྱོད་པར་བྱེད་པ་དང་།།གང་ལ་སྤྱོད་པས་འདོད་ཁམས་ཀྱི།།སྟེང་གི་ཕ་རོལ་འགྲོ་བར་འགྱུར།།སྦས་པའི་པརྟུལ་ཞུགས་ངོ་བོ་ཉིད།།སྒྲུབ་པ་པོ་ལ་བདག་གིས།།
བརྗོད།།གསང་བའི་སྤྱོད་པ་མཆོག་བཟང་པོ།།དངོས་གྲུབ་ཀུན་སྟེར་ཐབས་བཅས་པ།།རྡོ་རྗེ་སེམས་དཔའི་གནས་གང་ཡིན།།ཚེ་འདི་ཉིད་ལ་འཐོས་པར་འགྱུར།།གང་ཞིག་མཆོག་ཏུ་ཞི་བ་ཉིད།།སངས་རྒྱས་རྣམས་ཀྱིས་རྟོགས་པའི་གནས།།།
འཐོབ་པར་འདོད་པས་མཆོག་ཞི་བ།།གསང་བ་གྲུབ་པས་བསྒྲུབ་པར་བྱ།།རྫོགས་པའི་རིམ་པའི་རྣལ་འབྱོར་ཉིད།།དེ་ཉིད་ལྡན་པས་བསྒོམ་པར་བྱ།།གཞན་དུ་དེ་ཉིད་དམན་པས་ནི།།དངོས་གྲུབ་འཐོབ་པར་མི་འགྱུར་རོ།།དེ་ཉིད་བརྟག་པ
རྣམས་ལས་གཞན།།ཁྱད་པར་ཐམས་ཅད་རྣམ་སྤངས་ཤིང་།།མཚན་མ་མེད་ཅིང་སྣང་བ་མེད།།གཉིས་མེད་མཆོག་ཏུ་ཞི་བ་ཉིད།།ལུང་དང་བསྟན་བཅོས་ལུགས་རིག་པས།།ཇི་སྲིད་རྟོགས་པ་དང་བཅས་པས།།དེ་སྲིད་བར་དུ་རྒྱས་གྱུར་ཏེ།།
ཆུ་ལ་འབྲུ་མར་ཐིམ་པ་བཞིན།།རེ་ཞིག་རྟོགས་དེར་དོག་མེད་ཆོག།རྣམ་རྟོག་སྣ་ཚོགས་བྱེད་པ་ཡིས།།བསྟན་བཅོས་དེ་ཉིད་འཚོལ་མི་དགོས།།བསྐྱེད་པའི་རིམ་པའི་ངོ་བོ་ཉིད།།དང་པོར་དེ་ཉིད་ཤེས་བྱས་ལ།།དེ་ཉིད་བསྒྲུབ་ཕྱིར་ཉེར་གནས་བྱ།།།
དེ་ནས་བསྒོམ་ལ་འབད་པ་ཡིས།།ཉམས་སུ་མྱོང་བ་བསྐྱེད་པར་བྱ།།དེ་ཉིད་གསལ་བར་གྱུར་སེམས་ཀྱིས།།ཕྱི་ནས་སྤྱོད་པ་ཡང་དག་སྤྱོད།།རིག་པ་དང་ལྡན་བརྟུལ་ཞུགས་ཀྱང་།།དེ་ཡི་རྗེས་ལ་སྤྱད་པར་བྱ།།གཅིག་ཏུ་བརྟན་པའི་སེམས་ཉིད

ཀྱིས།།གསང་བའི་སྤྱོད་པ་སྤྱད་ནས་ནི།།དེས་ནི་མཐར་ཐུག་སྐྱེས་གྱུར་ན།།ཕྱི་ནས་རིག་པའི་བརྟུལ་ཞུགས་སྤྱད།།གཞན་དུ་དེ་ཉིད་དམན་པ་ཡིས།།འཚེ་བའི་རྒྱུ་ཅན་ཉིད་གྱུར་པས།།དམྱལ་བ་འཐོབ་པར་བྱེད་པའི།
རྒྱུ།།བརྟུལ་ཞུགས་ཀྱིས་ནི་ཅི་ཞིག་བྱ།།སྒྲུབ་པོ་དེ་ཉིད་ལ་གནས་པས།།བརྟུལ་ཞུགས་མེད་ཀྱང་འགྲུབ་པར་འགྱུར།།བརྟུལ་ཞུགས་བརྒྱ་ཕྲག་ལ་སྤྱོད་ཀྱང་།།དེ་ཉིད་དམན་ན་འགྲུབ་མི་འགྱུར།།དེ་ཉིད་ལྡན་ན་ཐམས་ཅད་ཀྱིས།།དྲི་མེད་དེ་ནི་འགྲུབ།
པཔར་འགྱུར།།སྒྲུབ་པོ་བསྒོམ་པ་དང་ལྡན་ཞིང་།།སྡིག་པ་ཀུན་ལས་རྣམ་གྲོལ་བས།།བརྟུལ་ཞུགས་ཀྱིས་ནི་ཆགས་མེད་ཐོབ།།དངོས་གྲུབ་རྒྱལ་བས་ཐོབ་མ་གསུངས།།དངོས་གྲུབ་དེ་ཉིད་ཤེས་གྱུར་ན།།ཐོབ་ཀྱི་བརྟུལ་ཞུགས་སོགས་ཀྱིས
མིན།།ཆགས་པ་ཀུན་ལས་ལོག་གྱུར་ཅིང་།།སློང་མོ་གཙོ་བོར་བྱ་བ་སྟེ།།དེ་ཙམ་བརྟུལ་ཞུགས་ཀྱིས་ཁྱབ་འགྱུར།།དེ་ཉིད་སྤངས་ན་དངོས་གྲུབ་མེད།།འབབས་སྟེགས་ལྷ་རྟེན་སྦྱིན་པའང་མིན།།ཁྲུས་དང་དཀའ་ཐུབ་དེ་བཞིན་ཏེ།།འདི་ཀུན
བདེན་པ་མ་ཡིན་གྱི།།དེ་ཉིད་གཅིག་པུ་བདེན་པ་ཉིད།།གནོད་པ་སྐྱེད་པར་བྱེད་པ་ཡི།།ངན་པའི་ལས་དག་སྔོན་བྱས་པས།།དེ་ཉིད་དམན་པའི་ལུས་ཅན་གྱིས།།བརྟུལ་ཞུགས་ངོ་བོར་མ་ལུས་མྱོང་།།མཚམས་མེད་ལྔ་པོ་བྱེད་པ་དང་།།
སྲིད་པར་ངལ་བར་བྱས་པས་ཀྱང་།།དེ་ཉིད་ལྡན་ན་འགྲུབ་འགྱུར་ཏེ།།དྲི་མེད་གོ་འཕང་འཐོབ་པར་འགྱུར།།ནོར་རྣམས་ཕུན་སུམ་ཚོགས་བདག་ཉིད།།དེ་ཉིད་རིན་ཆེན་སྒོམ་བྱེད་ན།།བརྟུལ་ཞུགས་མེད་ཀྱང་དེ་ཉིད་ནི།།ངེས་པར་བླ་ན

མེད་པར་འགྲོ།།ལུང་གི་སྤྱོད་པ་ལས་གསུངས་པའི།།བརྟུལ་ཞུགས་གང་ཞིག་འདིར་གནས་པ།།ནོར་རྣམས་སྒྲུབ་པར་མི་ནུས་པས།།འཚོ་བའི་ཕྱིར་ནི་བརྟག་པ་ཉིད།།གུང་པོ་ལྔ་ཡི་རང་བཞིན་གཟུགས།།རྣམ་པར་ཤེས་པའི་གཞིར་གྱུར་ལྟར།།དེ
ལྟར་དེ་ཉིད་ལྡན་བརྟུལ་ཞུགས།།དེ་ཉིད་ལ་ནི་འཇུག་པར་བསྟན།།འདུལ་བའི་ཐབས་ཀྱི་རྒྱུ་ཕྱིར་དང་།།ནོར་ལ་སོགས་པ་བསྒྲུབ་ཕྱིར་དང་།།སེམས་ཅན་དོན་དུ་དེ་ཉིད་བཅས།།བརྟུལ་ཞུགས་ཞལ་གྱིས་བཞེས་པ་ཡིན།།འཚོ་བ་ཡི་ནི་ཐབས
ཙམ་དུ།།སོ་སོའི་སྐྱེ་བོས་གཙོར་བྱེད་པས།།ཇི་ལྟར་མཚན་མའི་ཆེ་བ་ཉིད།།དེ་ཉིད་བྲལ་ན་དངོས་གྲུབ་མེད།།ནོར་གྱི་འབྱོར་པ་ལྡན་པའི་བདག།རྟག་ཏུ་བསྒོམས་པས་ངལ་བྱས་པའི།།སྨྱོན་པའི་གཟུགས་ཉིད་ལ་བརྟེན་ཞིང་།།གསང་བ་གྲུབ
པར་རྣམ་གནས་ནས།།དེ་ཉིད་རྡོ་རྗེ་འཆང་བླ་མ།།བསྒོམ་དང་ལྡན་པས་འགྲུབ་པར་འགྱུར།།གཞན་དུ་དེ་ཉིད་ལྡན་གྱུར་ཀྱང་།།དངོས་གྲུབ་འབྲས་བུའི་སྣོད་མི་འགྱུར།།དེ་ལྟར་ཕྱི་རོལ་ཡོངས་བཅད་ལ།།དེ་ཉིད་བླ་མེད་ཤེས་བྱས་ནས།།སངས་རྒྱས
ཉིད་དུ་ངེས་བྱས་ཏེ།།བློ་ལྡན་གསང་བ་གྲུབ་པར་སྤྱོད།།རྣམ་པར་གཡེང་བ་ཀུན་གྱི་གཞི།།བརྟུལ་ཞུགས་སྤངས་ཤིང་དེ་ཉིད་ཤེས།།ཤེས་རབ་ཐབས་ཀྱི་ཆོ་ག་ཡིས།།གོ་འཕང་མཆོག་ནི་བསྒྲུབ་པར་བྱ།།དེ་ཉིད་དེ་ཡང་རྒྱུད་གནས་པས།།
དཔལ་ལྡན་གསང་བ་འདུས་པར་གསལ།།སྤྲོས་པ་དུ་མ་རྒྱས་གྱུར་པས།།གཞན་དུ་སྦས་ནས་བསྟན་པ་ཡིན།།བྱ་བ་སྤྱོད་པའི་དབྱེ་བ་དང་།།མདོ་སྡེའི་སྡེ་སྣོད་ལ་སོགས་སུ།།མཆོག་ཏུ་དག་པ་གཅིག་པུ་ཉིད།།རྣམ་པ་དུ་མར་རྣམ་པར་གནས།།ཕུང་པོ།

རིན་ཆེན་སྣོད་ཉིད་དུ།།སེམས་ཅན་བསམ་པའི་བྱེ་བྲག་གིས།།དེ་ཉིད་འབད་པས་སྒྲ་མཛད་ནས།།སངས་རྒྱས་མགོན་པོས་རྣམ་པར་གཞག།བྱང་ཆུབ་སེམས་མཆོག་རྣམ་པར་དག།བླ་མའི་ཞབས་ཀྱི་བཀའ་དྲིན་གྱིས།།
རང་གི་ལུས་ལ་རབ་གནས་པ།།དེ་ནི་འབད་པས་རིག་པར་བྱ།།དེ་ནས་སྤྱོད་པ་བྱ་བའམ།།ཁྱིམ་དུ་གནས་ཏེ་བསྒོམ་པར་བྱ།།དེ་ཉིད་རིན་ཆེན་རྣམ་དག་བདག།རྩོད་པ་ཐམས་ཅད་རྣམ་སྤངས་པ།།ཐབས་བཟང་པོ་ནི་རྣམ་སྤངས་ནས།།འགལ་བའི
དམ་ཚིག་ལ་སོགས་ལ།།གཞན་དུ་གང་ཞིག་བསྒྲུབས་གྱུར་པ།།དེ་ནི་དུ་འབོད་སོགས་པར་འཚེད།།ཇི་ལྟར་མེ་ནི་སྦར་གྱུར་པས།།དེས་ནི་རྩྭ་ཤིང་ཕུང་པོ་དང།།བཅུག་ན་ཐལ་བ་ཉིད་དུ་འགྱུར།།མྱུ་གུ་སོགས་པའང་འབྱུང་མི་འགྱུར།།དེ་བཞིན་དེ་ཉིད་མེད
བཞིན་དུ།།ངོ་མཚར་ཆེ་བ་ལྟར་བྱེད་པ།།ཇི་སྲིད་ནམ་མཁའ་གནས་ཀྱི་བར།།ཤི་བའི་འོག་ཏུ་དམྱལ་བར་འགྲོ།།ཇི་ལྟར་འགའ་ཞིག་སྦྲུལ་གདུག་ལ།།སྨན་དང་སྔགས་སོགས་མི་ལྡན་པར།།རྨོངས་པའི་བདག་ཉིད་གང་རྩེ་བ།།གཤིན་རྗེའི
གནས་འགྲོར་འདོད་པ་ཡིན།།ཇི་ལྟར་མཐའ་མེད་རྒྱ་མཚོ་ལ།།གྲུ་མེད་འགའ་ཞིག་འཇུག་གྱུར་པ།།ཐབས་དང་རྟེན་མེད་གྱུར་ནས་ནི།།སྐད་ཅིག་གིས་ནི་འཆི་བར་འགྱུར།།དེ་བཞིན་ཛཿཡི་མཐའ་ཅན་རྒྱུད།།ཡང་དག་རབ་སྦྱིན་སྤངས་གྱུར་པ།།སྨད་ཅིང་།།
དམན་པའི་ལས་རྣམས་ནི།།བྱས་ན་མནར་མེད་འགྲོ་བར་འགྱུར།།རྙེད་དཀའ་བླ་མེད་གོ་འཕང་མཆོག།དེ་ཉིད་ཅེས་བྱར་མངོན་བརྗོད་པ།།གང་གིས་དག་པ་དེ་ཐོབ་པ།།དེ་ཡི་ཐབས་ནི་བདག་གིས་བརྗོད།།བླ་མ་དང་ནི་རྡོ་རྗེ་འཛིན།།གང་གིས་གཉིས།།

སུ་མེད་པར་མཐོང་།།དངོས་གྲུབ་བསྡུ་བའི་མཚན་ཉིད་ཅན།།དེ་ཉིད་དེས་ནི་འདིར་འཐོབ་འགྱུར།།གང་ཡང་ཁྲོ་ཞིང་ང་རྒྱལ་ཅན།།བསླུས་པ་བྱིས་དང་སྤྲོས་ལ་དགའ།།བློ་ངན་འདོད་ལ་ཆགས་སེམས་ཅན།།གང་ལས་རྙེད་ཅིང་གང་ལ་མིན།།གཡོ་སྒྱུས་བླ།།
མར་ཕྱག་བྱེད་ཅིང་།།སྐྱོན་རྟོག་པ་ལ་ཆེད་དུ་བྱེད།།རྫུན་པས་ང་རྒྱལ་གདུག་པ་ཅན།།ཚིག་གིས་རྩོད་པར་རྟག་ཏུ་དགའ།།རྡོ་རྗེ་སྤུན་དང་བླ་མ་ལ།།བསླུ་བའི་བསམ་པ་བརྟན་པ་ཅན།།སེམས་ཅན་དེས་ནི་དངོས་གྲུབ་ཀུན།།སྟེར་བའི་གོ་འཕང་དེ་མི་
འཐོབ།།འདིར་ནི་འདི་འདྲ་གཞན་ཡང་མཐོང་།།ཇི་སྲིད་འདོད་པ་ཐོབ་པར་དུ།།ཕྱག་འཚལ་མཆོད་དང་བསྙེན་བཀུར་གྱིས།།བརྟན་པར་བླ་མ་མཉེས་བྱས་ནས།།གོ་འཕང་མཆོག་དེ་ཐོབ་ནས་ནི།།མདུན་ཉིད་ན་ནི་གནས་ན་ཡང་།།སུ་ཞིག་གང་ནས་ཇི་
ལྟར་འོང་།།རང་བཞིན་ངན་པས་མི་ཤེས་སོ།།གཅིག་པུ་མཐོང་ན་རིང་པོ་ནས།།གུས་པས་ཕྱག་ནི་འཚོལ་བྱེད་ཅིང་།།དེ་ཡང་མང་པོའི་ནང་དུ་ནི།།བདེ་བར་བྱོན་ནམ་ཙམ་གྱིས་ཕོངས།།དེ་ལྟ་བུ་ཡི་སེམས་ཅན་གང་།།མྱ་ངན་འདས་མཆོག་གོ་འཕང
མཆོག།ཡང་དག་གསུང་བས་གང་གསུངས་པ།།དེ་ཡིས་འཐོབ་པར་མི་འགྱུར་རོ།།གཞན་ཡང་སེམས་ཅན་འདི་ལྟ་བུ།།བླ་མར་སྨོད་པ་དག་ཀྱང་མཐོང་།།ངོ་ཚ་སྤོང་ཞིང་སྤྱོད་པ་རིང་།།ཡང་དག་རིམ་པ་སུན་འབྱིན་པ།།རྒྱུད་ནི་བསྡུས་པ་ཙམ་ཉིད
ཀྱིས།།དེ་ཡི་དངོས་ལ་ཁ་ཕྱིར་བལྟས།།དབང་བསྐུར་རྗེས་གནང་མེད་པར་ཡང་།།སློབ་མ་དག་ནི་སྡུད་པར་བྱེད།།གླེགས་བམ་མཐོང་ན་དགར་གྱུར་ནས།།གསང་སྔགས་རང་བཞིན་ལེན་པར་བྱེད།།སློབ་དཔོན་ལས་ནི་ཤེས་མིན་པས།།དམ་ཚིག་སྤྱོད་པ

རྣམ་པར་སྤང་།།སེམས་ཅན་རྣམས་ནི་སྡུད་པ་ནི།།གླེགས་བམ་བཀའ་ཡིས་བྱེད་པ་ཡིན།།དེ་ཉིད་ཤེས་པ་མ་ཡིན་པར།།གང་ཕྱིར་ཡང་དག་གསུངས་པ་བསྟེན།།དེ་ལྟ་བུ་ནི་དེ་བདག་ཉིད།།ཀུན་ཀྱང་སྡིག་པའི་ལས་ཅན
ཏེ།།དམ་པ་མིན་པའི་ལམ་ཞུགས་ནས།།དམྱལ་བ་དག་ཏུ་འགྲོ་བར་གཅིག།སྡུག་བསྔལ་ལོངས་དང་ཉོན་མོངས་དང་།།སྣ་ཚོགས་ནད་ཀྱིས་གཙེས་པའི་མཐར།།ཤི་ནས་དམྱལ་བར་འགྲོ་བར་འགྱུར།།སྐྱེ་གནས་ངན་པར་སྐྱེ་བར་འགྱུར།།བདེར་གཤེགས
དངོས་གྲུབ་འདོད་ན་ནི།།དམ་ཚིག་སྤྱོད་པ་སྤངས་པ་ཡིས།།འགྲུབ་དཀའ་དེ་དང་ལྷན་ཅིག་ཏུ།།གནས་པ་ཉིད་དུའང་མི་བྱའོ།།དངོས་པོ་ཀུན་གྱིས་སློབ་དཔོན་ལ།།ཇི་སྲིད་མཉེས་པར་གྱུར་བར་དུ།།ལུས་ངག་ཡིད་ཀྱིས་བརྟན་པར་ནི།།དུས་ནི་རིང་པོར་མཉེས
བྱེད་པའི།།སློབ་མ་ཤིན་ཏུ་དྲི་མེད་པར།།དེ་ཉིད་ཡང་དག་རབ་སྦྱིན་གནས།།བླ་མའི་ཞབས་ཀྱི་བཀའ་དྲིན་གྱིས།།དེ་ནས་གེགས་མེད་པར་འཐོབ་འགྱུར།།རྡོ་རྗེ་གསུམ་དབྱེར་མེད་པའི་དངོས།།དེ་ཉིད་རྒྱལ་པོ་ཡངས་པ་སྟེ།།ཉིན་དང་མཚན་དུ་བསྒོམ
པ་ཡིས།།དངོས་གྲུབ་མྱུར་དུ་ངེས་འཐོབ་འགྱུར།།སྔགས་དང་ཕྱག་རྒྱས་རྒྱས་གྱུར་པའི།།དངོས་གྲུབ་བསྒྲུབ་པའི་དབང་པོ་ལ།།རྒྱུད་རྣམས་དུ་མར་གསུངས་པ་ཡི།།བཟླས་དང་སྦྱིན་སྲེག་བརྟུལ་ཞུགས་སོགས།།ཐུན་མཚམས་བཞི་ཡི་ཆོ་ག་ཡིས།།
ཡུལ་དང་དཀྱིལ་འཁོར་བྲི་ལ་སོགས།།ཁ་དོག་གཟུགས་སོགས་དབྱེ་བ་ཡིས།།རིགས་རྣམས་སུ་ནི་རྣམ་བརྟག་དང་།།ཁྲུས་དང་ལྷ་མཆོད་སྨྱུང་བ་དང་།།ཕྱག་རྒྱ་འཆིང་བའི་རིམ་དེ་བཞིན།།སྐུ་གཟུགས་ལ་སོགས་ཆོ་ག་དང་།།མཆོད་རྟེན་ལས་ནི་རྒྱས་པ་

དང་།།དེ་ལྟར་རྣམ་པ་སྣ་ཚོགས་པའི།།རྣམ་རྟོག་སྣ་ཚོགས་སྐྱེད་བྱེད་པས།།གྲུབ་པ་སེམས་ཅན་བསམ་རིམ་བཞིན།།དཔལ་འབྱུང་བ་ཡི་མགོན་པོས་གསུངས།།དེ་ལྟར་རྣམ་རྟོག་འབུམ་ཕྲག་གིས།།ཡང་དག་གསུང་བས་གྲུབ་གསུངས་པ།།དེར་ནི་
དངོས་གྲུབ་གང་འགྲུབ་པའམ།།འོན་ཀྱང་དེར་ནི་འདི་མི་འགྲུབ།།ལོ་གཅིག་ལ་སོགས་བསྐལ་པ་དང་།།གཅིག་དང་གཉིས་སུ་སྲིད་པའི་མཐར།།སྒྲུབ་པོ་གང་གིས་འགྲུབ་འགྱུར་བ།།ཆོས་ཀྱི་རྣམ་གྲངས་རྒྱས་གྱུར་པ།།སྐྱེ་བ་གྲངས་མེད
དུ་མ་རུ།།བསྒོམ་ལ་བརྟན་ཞིང་ཆགས་མེད་པས།།བསྒྲུབ་པའི་དབང་པོ་གྲུབ་པ་རུ།།འགྱུར་བར་གང་ཞིག་སྔར་གསུངས་པ།།དེ་ནི་རེ་ཞིག་འདིར་མི་དགོས།།འཐོབ་པར་འགྱུར་པ་དགོས་མ་ཡིན།།གྲུབ་པའི་བདེ་བ་ལས་ལྷག་པའི།།ལུས
གདུངས་སྡུག་བསྔལ་གྱིས་མི་འཐོབ།།དཔལ་ལྡན་འདུས་པ་ཞེས་བྱ་འདིར།།སྤྲོས་པ་ཐམས་ཅད་རྣམ་སྤངས་ནས།།རྫོགས་པའི་རིམ་པའི་རྣལ་འབྱོར་གྱིས།།ཚེ་འདི་ཉིད་ལ་འགྲུབ་པར་འགྱུར།།དཔལ་ལྡན་འདུས་ལས་མཆོག་གཞན་མེད།།
འཇིག་རྟེན་གསུམ་གྱི་རིན་ཆེན་འགྱུར།།སྙིང་པོ་ལས་ཀྱང་སྙིང་པོ་མཆོག།རྒྱུད་ཀུན་གྱི་ནི་བླ་མའི་བླ།།བསྟན་དང་བཤད་པའི་རྣམ་གནས་པས།།རྫོགས་པའི་རྣལ་འབྱོར་རིམ་པ་ཉིད།།འདུས་པ་གང་གིས་མི་ཤེས་པ།།དེ་ཡིས་དངོས་གྲུབ་ཇི་ལྟར།
འགྲུབ།།ཐེ་ཚོམ་ཐམས་ཅད་གཅོད་བྱེད་ཅིང་།།མི་ཤེས་རབ་རིབ་སེལ་བྱེད་པ།།སངས་རྒྱས་རིན་ཆེན་ཟ་མ་ཏོག།དཔལ་ལྡན་འདུས་པ་ཡོངས་སྤངས་ནས།།རྣམ་རྟོག་དུ་མས་